laion/Wikipedia-Exotic huggingface dataset:
იუნესკოს მსოფლიო მემკვიდრეობის ძეგლები ნიგერიაში

2012 წლის მონაცემებით ნიგერიაში იუნესკოს მსოფლიო მემკვიდრეობის 2 ძეგლია. იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 962 ძეგლია შეტანილი. მათ შორის 0,2 % ნიგერიის ძეგლებია. ორივე მათგანი კულტურული ძეგლია. სუკური ოსუნ-ოსოგბო იუნესკოს მსოფლიო კულტურული მემკვიდრეობის ძეგლები ნიგერიაში. დაარქივებულია ორიგინალიდან — 2012-05-16. ციტირების თარიღი: 2011-10-10.
ბენღაზის კათედრალი

ბენღაზის კათედრალი (არაბ. كاتدرائية بنغازي) — ყოფილი კათოლიკური ეკლესია ლიბიაში, ქალაქ ბენღაზიში. მშენებლობა დაიწყო 1929 წელს. დააპროექტეს იტალიელმა არქიტექტორებმა ოტავიო კაბიატიმ და გვიდო ფერაციმ. მშენებლობა დასრულდა 1939 წელს. აგებულია ნეოკლასიციზმის სტილში. ლიბიის დამოუკიდებლობის მოპოვების დღიდან ეკლესია ნაციონალიზებული იქნა და გამოიყენებოდა როგორც ლიბიის არაბეთის სოციალისტური კავშირის შტაბ-ბინა. მთავარი გუმბათი მდებარეობს აფსიდაზე, სადაც გარშემორტყმულია 8 შპილით. ეკლესიის ზარი იწონის დაახლოებით 6 ტონას. ამჟამად იგი მიტოვებულია. მიმდინარეობს სარემონტო სამუშაოები. ბენღაზის კათედრალი დაარქივებული 2011-07-26 საიტზე Wayback Machine. (ინგლისური)
გაერთიანებული არაბული რესპუბლიკა

გაერთიანებული არაბული რესპუბლიკა (არაბ. الجمهورية العربية المتحدة) — სუვერენული გაერთიანება ეგვიპტესა და სირიას შორის. შეიქმნა 1958 წელს და არსებობდა 1961 წლამდე, როდესაც სირიამ კავშირი დატოვა. თუმცა, 1971 წლამდე ეგვიპტემ არსებობა „გაერთიანებული არაბული რესპუბლიკის“ სახელით განაგრძო. პრეზიდენტი იყო გამალ აბდელ ნასერი. არსებობის განმავლობაში (1958–1961), ჩრდილოეთ იემენთან ერთად გაერთიანებული არაბული სახელმწიფოს კონფედერაციის წევრი იყო. კავშირმა 1952 წლის ეგვიპტის რევოლუციის დროინდელი დროშა შემოიღო, რომელსაც ორი წევრის აღსანიშნავად ორი ვარსკვლავი დაამატა. ეს სიმბოლო ამჟამად სირიის დროშას წარმოადგენს. 1963 წელს მსგავის დროშა მიიღო ერაყმაც, მაგრამ სამი ვარსკვლავით, რაც განასახიერებდა იმის იმედს, რომ კავშირში მასაც მიიღებდნენ. თანამედროვე ეგვიპტის, სუდანისა და იემენის დროშები ასევე ამ დროშას ეფუძნება. არაბულ რესპუბლიკათა ფედერაცია გაერთიანებული არაბული სახელმწიფო Encyclopedia.com Syria: A Country Study ↑ Baer, Gabriel [First published 1964] (2003) Population and Society in the Arab East, Reprinted, Volume 11 of The International Library of Sociology: The Sociology of Development, Routledge, გვ. 75. ISBN 978-0-415-17578-4. „According to the temporary constitution of the U.A.R. of March 1958, the provisions concerning a state religion or the president's religion were repealed, to be reintroduced into the National Charter of the U.A.R. (Egypt) in May 1962.“
გაერთიანებული არაბული სახელმწიფო

გაერთიანებული არაბული სახელმწიფო (არაბ. الدول العربية المتحدة) — ხანმოკლე ისტორიის მქონე კონფედერაცია გაერთიანებულ არაბულ რესპუბლიკასა (ეგვიპტე და სირია) და ჩრდილოეთ იემენს შორის 1958–1961 წლებში. გაერთიანებული არაბული რესპუბლიკა სუვერენული სახელმწიფო იყო, რომელიც 1958 წელს ეგვიპტემ და სირიამ შექმნეს. ამავე წელს, მათ შუერთდა იემენის მუტავაკილიტის სამეფო, რომელსაც ეგვიპტესთან უკვე დადებული ჰქონდა თავდაცვითი პაქტი, რის შედეგადაც შეიქმნა არამდგრადი კონფედერაცია. მიუხედავად ამისა, გაერთიანებული არაბული რესპუბლიკის წევრი ქვეყნებისაგან განსხვავებით, იემენი სუვერენულ სახელმწიფოდ დარჩა. მან შეინარჩუნა გაეროს წევრობა და კონფედერაციაში ყოფნის პერიოდში, მისი საელჩოები ასევე ცაკლე იყო მსოფლიოს სხვადასხვა ქვეყანაში. არაბულ რესპუბლიკათა ფედერაცია გაერთიანებული არაბული რესპუბლიკა Дополнительные материалы к Объединённым Арабским Государствам. (ფრანგული)
Corinthia Hotel Tripoli

Corinthia Hotel Tripoli (Corinthia Bab Africa Hotel) — 5 ვარსკვლავიანი სასტუმრო და ცათამბჯენი ლიბიაში, ქალაქ ტრიპოლიში. მდებარეობს ქალაქის ცენტრალურ ნაწილში, ბიზნეს ცენტრის რაიონის სიახლოვეს. აქვს 4 რესტორანი და 319 ნომერი. იმყოფება მალტური კომპანიის Corinthia Hotels International-ის მფლობელობაში. გაიხსნა 2003 წელს. ოფიციალური საიტი დაარქივებული 2011-02-14 საიტზე Wayback Machine. (ინგლისური) Corinthia Hotel Tripoli (ინგლისური)
შოთა მშვენიერაძე

შოთა მშვენიერაძე (დ. 27 მარტი, 1927 — გ. 2000) — ქართველი ექიმი თერაპევტი, მედიცინის მეცნიერებათა დოქტორი. დაამთავრა თბილისის სახელმწიფო უნივერსიტეტის ფიზიკა-მათემატიკის ფაკულტეტი 1950 წელს; თბილისის სახელმწიფო სამედიცინო ინსტიტუტის პედიატრიული ფაკულტეტი 1956 წელს. 1956 წლიდან სხვადასხვა პერიოდში მოღვაწეობდა თბილისის სამხელმწიფო სამედიცინო ინსტიტუტში, საქართველოს ჰიგიენის სამეცნიეროკვლევით ინსტიტუტში და სამედიცინო აკადემიაში. 1960-იანი წლებიდან აწარმოებდა რეგისტრირებულ კერძო სამედიცინო პრაქტიკას. მას დიდი წვლილი მიუძღვის საქართველოს კურორტების განვითარებაში. 1995 წელს დააარსა საერთაშორისო სამეცნიერო რეფერირებადი ჟურნალი მკურნალი, რომლის სარედაქციო საბჭო წარმოადგინა დარგის ცნობილი მოღვაწეებით. ჟურნალი დიდ სამსახურს უწევდა როგორც პრაქტიკოს ექიმებს, ისევე მაძიებლებსა და მეცნიერებს. შოთა მშვენიერიძე იყო საერთაშორისო ასოციაცია „INTERMED-ის“ პროფესორთა საბჭოს წევრი. ავტორია 70-ზე მეტი სამეცნიერო ნაშრომის. შოთა მშვენიერაძე — საქართველოს ბიოგრაფიული ლექსიკონი
ლამიის ომი

ლამიის ომი — ბერძნული სახელმწიფოების ომი მაკედონიის ბატონობის წინააღმდეგ. მიმდინარეობდა ძვ. წ. 323 წლიდან 322 წლამდე. ათენმა ისარგებლა ალექსანდრე მაკედონელის სიკვდილით და ომი წამოიწყო. მას ფოკიდა, ეტოლია და სხვა პოლისები მიემხრო. ანტიმაკედონურ კოალიციას სათავეში დემოსთენე ჩაუდგა; პოლისების ოლიგარქიული წრეები მაკედონიას უჭერდნენ მხარს. გაერთიანებულმა ბერძნულმა ჯარმა მაკედონელები დაამარცხა, ანტიპატრემ თავისი ჯარით ქ. ლამიას შეაფარა თავი (აქედან მოდის ომის სახელწოდებაც). მაგრამ მოკავშირეებს შორის ერთსულოვნება არ იყო, თანაც ანტიპატრეს დამხმარე ძალამ მოუსწრო და კოალიცია დამარცხდა. ათენში მაკედონელთა გარნიზონი ჩააყენეს. ქართული საბჭოთა ენციკლოპედია, ტ. 6, თბ., 1983. — გვ. 117.
ფშეგიშხა

ფშეგიშხა — მწვერვალი საქართველოში, აფხაზეთის ავტონომიურ რესპუბლიკაში, გაგრის მუნიციპალიტეტში. მდებარეობს გაგრის ქედის განშტოებაზე, მდინარეების გეგისა და იუფშარის წყალგამყოფზე. სიმაღლე ზღვის დონიდან 2221 მ. ფშეგიშხის აღმოსავლეთ კალთის ჩამოქცევის შედეგად წარმოიქმნა პატარა რიწის ქვაბული. აგებულია ზედაიურული კირქვებით, თიხებით, მერგელებითა და ქვიშაქვებით. კალთები შემოსილია ფიჭვნარ-წიფლნარით, თხემზე სუბალპური ტყე და მდელოებია. ქართული საბჭოთა ენციკლოპედია, ტ. 10, თბ., 1986. — გვ. 437.
ლარსა

ლარსა — ძველი ქალაქ-სახელმწიფო სამხრეთ შუამდინარეთში. დააარსა ამორეველების ერთ-ერთმა ბელადმა ნაპლანუმმა (დაახლ. ძვ. წ. XXI საუკუნე). ლარსის შესახებ პირველი წერილობითი ცნობები მეფე გუნგუნუმის დროს განეკუთვნება (ძვ. წ. XX საუკუნე). ლარსა პოლიტიკურად გაძლიერდა ძვ. წ. XX საუკუნის მიწურულს. მან დაიპყრო ური და ლაგაში, ხოლო ჩრდილოეთ შუამდინარეთში - ქალაქი ქაზალუ. ძვ. წ. 1833 წელს ელამის მმართველმა ქუდურმაბუქმა ჩამოაგდო ლარსის ადგილობრივი დინასტიის წარმომადგენელი და თავისი ძე ვარადსუენი გაამეფა (ძვ. წ. 1832-1821 წწ.). ძვ. წ. 1739 წელს ლარსა ბაბილონელებმა დაანგრიეს, მოგვიანებით აღადგინეს, მაგრამ უკვე დაკარგა მნიშვნელობა. ჩვენამდე მოაღწია ლარსის სამეფოს კანონების ერთმა ნაწილმა შუმერულ ენაზე. ლარსის არქეოლოგიური შესწავლა 1854 წლიდან დაიწყო ინგლისელმა დიპლომატმა უ. ლოფტუსმა, ხოლო XX საუკუნის 80-იან წლებში არქეოლოგიურ გათხრებს აწარმოებდა საფრანგეთის ექსპედიცია ანდრე პაროს ხელმძღვანელობით; ქართული საბჭოთა ენციკლოპედია, ტ. 6, თბ., 1983. — გვ. 132.
ისტაპალუკა

ისტაპალუკა (ესპ. Ixtapaluca) — ქალაქი და მუნიციპალიტეტი მექსიკაში, მეხიკოს შტატის აღმოსავლეთ ნაწილში. გაშენებულია ქვეყნის დედაქალაქ მეხიკოსა და პუებლის შტატს შორის. სახელი ისტაპალუკა ნიშნავს „სადაც მარილი სველდება“. 2005 წლის აღწერის მონაცემებით, ქალაქის მოსახლეობა 290 076 ადამიანს შეადგენს. 1531 წელს დაარსდა ისტაპალუკის სამწყსო, რომელსაც მთელი რეგიონისთვის დიდი მნიშვნელობა გააჩნდა. 1973 წელს აიგო მუნიციპალური სასახლე. მექსიკის ქალაქების სია ოფიციალური საიტი დაარქივებული 2012-10-08 საიტზე Wayback Machine. ↑ 1.0 1.1 Enciclopedia de los Municipios de Mexico Estado de Mexico Huixquilucan. დაარქივებულია ორიგინალიდან — 2007-09-27. ციტირების თარიღი: 2008-03-08. ↑ Principales resultados por localidad 2005 (ITER). ციტირების თარიღი: 2008-03-08.
კუაუტიტლან-ისკალი

კუაუტიტლან-ისკალი (ესპ. Cuautitlán Izcalli) — ქალაქი და მუნიციპალიტეტი მექსიკაში, მეხიკოს შტატში. სახელი მომდინარეობს ნაჰუატლის ენიდან და ნიშნავს „შენი ცხენი ხეებს შორის“. 2005 წლის აღწერის მონაცემებით, კუაუტიტლან-ისკალი შტატის მეექვსე ყველაზე ხალხმრავალი ქალაქი იყო და მისი მოსახლეობა 477 872 ადამიანს შეადგენდა, მთლიანი მუნიციპალიტეტის კი 498 021-ს. მექსიკის ქალაქების სია ოფიციალური საიტი დაარქივებული 2012-07-15 საიტზე Wayback Machine. ↑ Enciclopedia de los municipios de Mexico Estado de Mexico Cuautitlán Izcalli. დაარქივებულია ორიგინალიდან — 2007-09-30. ციტირების თარიღი: 2008-03-07. ↑ Link to tables of population data from Census of 2005. INEGI: Instituto Nacional de Estadística, Geografía e Informática.
Four Points by Sheraton Tripoli

Four Points by Sheraton Tripoli — 4 ვარსკვლავიანი სასტუმრო ლიბიაში, ქალაქ ტრიპოლის ცენტრში. სასტუმროს ირგვლივ არაერთი ღირსშესანიშნავი ობიექტია. აქვს 204 კონფორტაბელური ნომერი, აგრეთვე ღია საცურაო აუზი და ფიტნეს-ცენტრი. აქვეა რესტორანი და კაფე. ოთახები აღჭურვილია სააბაზანოთი, ტელეფონით, მინი-ბარით, უკაბელო ინტერნეტითა და ტელევიზორით. Four Points by Sheraton Tripoli[მკვდარი ბმული] Four Points by Sheraton Tripoli
ლიუცენის ბრძოლა

ტერმინი ლიუცენის ბრძოლა შეიძლება აღნიშნავდეს: ლიუცენის ბრძოლა (1632) — ოცდაათწლიანი ომის დროს. ლიუცენის ბრძოლა (1813) — ნაპოლეონის ომების დროს.
ბილ ევანზი

უილიამ ჯონ ევანზი (ინგლ. William John Evans; დ. 16 აგვისტო, 1929, ნიუ-ჯერსი, აშშ — გ. 15 სექტემბერი, 1980, ნიუ-იორკი, აშშ), უფრო მეტად ცნობილი როგორც ბილ ევანზი — ამერიკელი ჯაზის პიანისტი და კომპოზიტორი. მას ეკუთვნის გრემის 7 ჯილდო და 31 ნომინაცია, მათ შორის Grammy Lifetime Achievement Award - განსაკუთრებული წვლისთვის ჯაზში. წარმატების მიუხედავად, ის იტანჯებოდა ნარკოტიკებისგან. ევანზი დიდი ხნის განმავლობაში მოიხმარდა ჯერ ჰეროინს, ხოლო შემდეგ — კოკაინს, რაც მისი მუსიკალურ, ფინანსურ და შემოქმედებით მდგომარეობაზეც აისახა უარყოფითად. შეგიძლიათ იხილოთ მედიაფაილები თემაზე „ბილ ევანზი“ ვიკისაწყობში. ოფიციალური საიტი The Bill Evans Webpages ბილ ევანზი კინოფილმების ინტერნეტ-მონაცემთა ბაზაში ↑ Find a Grave — 1996. <a href="https://wikidata.org/wiki/Track:Q63056"></a> ↑ Ginell, Richard. Bill Evans. ციტირების თარიღი: 9 აპრილი, 2012 ↑ O'Neil, Thomas (1993). The Grammys: For the Record (Paperback ed.). Penguin Books. ISBN 978-0-14-016657-6. ↑ Pettinger, Peter (2002). Bill Evans: How My Heart Sings, New, Yale University Press. ISBN 0-300-09727-1.  ↑ Verchomin, Laurie (2011). The Big Love, Life and Death with Bill Evans, Paperback, Amazon.com. ISBN 978-1-4565-6309-7.
აპოდაკა

აპოდაკა (ესპ. Apodaca) — ქალაქი და მუნიციპალიტეტი მექსიკაში, მონტერეის მეტროპოლიურ არეალში. მდებარეობს მეტროპოლიის ჩრდილო-აღმოსავლეთ ნაწილში. 2005 წლის აღწერის მონაცემებით, ქალაქის მოსახლეობა 393 195 ადამიანს შეადგენს, მთლიანად მუნიციპალიტეტის კი 418 784-ს. მუნიციპალიტეტის ფართობი 183,5 კმ²-ია. აპოდაკა მეოთხე უმსხვილესი და სწრაფად მზარდი ქალაქია ნუევო-ლეონის შტატში. ამავე დროს, იგი მნიშვნელოვანი სამრეწველო ცენტრია. ქალაქს სახელი ეწოდა ქალაქ ლინარესის ეპისკოპოს დოქტორ სალვადორ აპოდაკას პატივსაცემად, რომელიც 1769 წელს გვადალახარაში დაიბადა. აპოდაკის მუნიციპალიტეტი ნუევო-ლეონის შტატის ერთ-ერთი უმთავრესი სამრეწველო ცენტრია. ეკონომიკა ეფუძნება მანუფაქტურულ წარმოებასა და მომსახურების სექტორს. ფუნქციონირებენ ისეთი ამერიკული კომპანიები, როგორებიცაა Whirpool, General Electric, Polaris Industries, Callaway, Parker Hannifin, Visteon და სხვები. საწარმოები ასევე აქვთ იაპონურ კომპანია Denso-ს, კორეულ LG-ს, ჩინურ Lenovo-ს და დანიურ Danfoss-ს. მექსიკის ქალაქების სია ოფიციალური ვებ-გვერდი დაარქივებული 2007-03-21 საიტზე Wayback Machine. (ესპანური) ↑ Link to tables of population data from Census of 2005 INEGI: Instituto Nacional de Estadística, Geografía e Informática ↑ "Apodaca", Encilopedia de los Municipios de México. დაარქივებულია ორიგინალიდან — 2007-03-09. ციტირების თარიღი: 2012-11-14.
ტულტიტლან-დე-მარიანო-ესკობედო

ტულტიტლან-დე-მარიანო-ესკობედო (ესპ. Tultitlán de Mariano Escobedo) — ქალაქი მექსიკაში, მეხიკოს შტატის ჩრდილო-აღმოსავლეთ ნაწილში, ტულტიტლანის მუნიციპალიტეტის ადმინისტრაციული ცენტრი. მდებარეობს ქალაქ მეხიკოს ჩრდილოეთით და შედის მის აგლომერაციაში. სახელწოდება ტულტიტლანი მომდინარეობს ნაჰუატლის ენიდან. მარიანო-ესკობედო 1902 წელს მიემატა, ამერიკა-მექსიკის ომის გმირი გენერლის პატივსაცემად. 2010 წლის აღწერის მონაცემებით, ქალაქის მოსახლეობა 31 936 ადამიანს შეადგენს. მექსიკის ქალაქების სია ოფიციალური საიტი ↑ Enciclopedia de los Municipios de Mexico Estado de Mexico Tultitlán. დაარქივებულია ["http://www.e-local.gob.mx/work/templates/enciclo/mexico/mpios/15109a.htm ორიგინალიდან] — 2007-09-27. ციტირების თარიღი: 2008-09-04. ↑ 2010 census tables: INEGI. დაარქივებულია ორიგინალიდან — 2018-12-25. ციტირების თარიღი: 2012-11-14.
პუებლა

პუებლა შეიძლება იყოს: პუებლა (ქალაქი) — ქალაქი მექსიკაში პუებლა (შტატი) — შტატი მექსიკაში
თელონიუს მონკი

თელონიუს მონკი (ინგლ. Thelonious Sphere Monk; დ. 10 ოქტომბერი, 1917, ჩრდილოეთ კაროლინა, აშშ — გ. 17 თებერვალი, 1982, ნიუ-ჯერსი, აშშ) — ამერიკელი ჯაზის პიანისტი და კომპოზიტორი, რომელიც მიჩნეულია, როგორც ერთ-ერთი უძლიერესი ამერიკის ისტორიაში. მონკი არის რიგით მეორე ჯაზმენი ჩაწერილი კომპოზიციიების მიხედვით დიუკ ელინგტონის შემდეგ, იმის მიუხედავად, რომ ელინგტონს ეკუთვნის 1,000-ზე მეტი კომპოზიცია, ხოლო მონკს მხოლოდ 70. ვიკისაწყობში არის გვერდი თემაზე: თელონიუს მონკი მონკის ჯაზის ინსტიტუტი ოფიციალური საიტი Thelonious Monk: The Life and Times of an American Original – ოფიციალური საიტი ↑ Thelonious Monk (American musician) - Britannica Online Encyclopedia. Britannica.com. ციტირების თარიღი: 2012-03-31. ↑ Richard Cook and Brian Morton The Penguin Guide to Jazz, 2008, London: Penguin, გვ.1020 ↑ Giddins, Gary & Scott DeVeaux. Jazz (2009). New York: W.W. Norton & Co, ISBN 978-0-393-06861-0.
ლიბიის დაბომბვა აშშ-ის მიერ (1986)

1986 წელს ამერიკის შეერთებული შტატების მიერ ლიბიის დაბომბვა (კოდური სახელი ინგლ. Operation El Dorado Canyon) — წარმოადგენდა 1986 წელს, აშშ-ს საჰაერო, საზღვაო და საზღვაო-ფეხოსანთა ძალების ლიბიაზე განხორციელებული საჰაერო დარტყმას. შეტევა განხორციელდა 1986 წელს ბერლინში დისკოტეკაზე მოწყობილი აფეთქების საპასუხოდ. Stanik, Joseph T. (2003) El Dorado Canyon: Reagan's Undeclared War With Qaddafi. Annapolis, Maryland: Naval Institute Press. ISBN 1-55750-983-2.  Venkus, Robert E. (1992). Raid On Qaddafi. New York: St. Martin's Press. ISBN 0-312-07073-X.  Margaret Thatcher's statement on US bombing of Libya Operation El Dorado Canyon დაარქივებული 2005-12-14 საიტზე Wayback Machine. ↑ Kira Salak: Rediscovering Libya ↑ Pollack, Kenneth M. Arabs At War, Military Effectiveness 1948–1991 University of Nebraska Press, 2002
კით ჯარეტი

კით ჯარეტი (ინგლ. Keith Jarrett; დ. 8 მაისი, 1945, პენსილვანია, აშშ) — ამერიკელი ჯაზის პიანისტი და კომპოზიტორი (ასევე უკრავს სოპრანო-საქსოფონზე და დასარტყმელ ინსტრუმენტებზე). ის უკრავდა ჩიკ კორეასთან ერთად მაილს დეივისის ჯგუფში. ჯარეტი გიორგი გურჯიევის სულიერ სწავლებებს იზიარებს და მისდევს, ამიტომ 1980 წელს მას ალბომი Sacred Hymns მიუძღვნა. ↑ AIR JUDDEN'S BLOG. დაარქივებულია ორიგინალიდან — 2008-04-30. ციტირების თარიღი: 2012-11-15. ↑ Chase, Christopher W.. (October 1, 2010) Music, Aesthetics and Legitimation: Keith Jarrett and the 'Fourth Way'. Academia.edu. ციტირების თარიღი: March 29, 2012. ↑ [http://ecmreviews.com/2011/10/08/sacred-hymns/ between sound and space (an ECM Records resource)].
გვადალუპე

გვადალუპე (ესპ. Guadalupe) შეიძლება იყოს: გვადალუპე (ნუევო-ლეონი) — ქალაქი და მუნიციპალიტეტი ჩრდილო-აღმოსავლეთ მექსიკაში გვადალუპე (ანტიოკია) — ქალაქი და მუნიციპალიტეტი ანტიოკიის დეპარტამენტში გვადალუპე (სანტანდერი) — ქალაქი და მუნიციპალიტეტი სანტანდერის დეპარტამენტში გვადალუპე (კასერესი) — მუნიციპალიტეტი კასერესის პროვინციაში გვადალუპე (ესპანეთი) — მდინარე ესპანეთში გვადალუპეს გეგმა გვადალუპე ვიქტორია — მექსიკის რესპუბლიკის პირველი პრეზიდენტი (1786–1843)
კერეტარო

კერეტარო (ესპ. Querétaro) შეიძლება იყოს: კერეტარო (შტატი) — შტატი მექსიკაში კერეტარო (ქალაქი) — კერეტაროს შტატის დედაქალაქი კერეტარო (საფეხბურთო კლუბი) — საფეხბურთო კლუბი მექსიკაში
ვერაკრუსი (მრავალმნიშვნელოვანი)

ვერაკრუსი (ესპ. Veracruz) შეიძლება იყოს: ვერაკრუსი (უესკა) — ქალაქი უესკის პროვინციაში ვერაკრუსი (ხაენი) — ქალაქი ხაენის პროვინციაში ვერაკრუსი — საპორტო ქალაქი და მუნიციპალიტეტი ვერაკრუსის შტატში ვერაკრუსის შტატი — შტატი მექსიკაში ვერაკრუსი (დურანგო) — ქალაქი და მუნიციპალიტეტი დურანგოს შტატში
დურანგო

დურანგო შეიძლება იყოს: დურანგოს შტატი — შტატი მექსიკაში დურანგო (ქალაქი) — დურანგოს შტატის ადმინისტრაციული ცენტრი, მექსიკაში დურანგო (ესპანეთი) — ქალაქი და მუნიციპალიტეტი ესპანეთში დურანგო (აიოვა) — ქალაქი აიოვის შტატში, აშშ-ში
ვეზუვი

ვეზუვი (იტალ. Monte Vesuvio; ნეაპ. Vesuvio; ლათ. Mons Vesuvius) — მოქმედი ვულკანი იტალიის სამხრეთ ნაწილში, ქალაქ ნეაპოლის აღმოსავლეთით დაახლოებით 15 კმ-ში. სიმაღლე 1281 მ. ვეზუვი ერთადერთი ვულკანია ევროპის კონტინენტზე, რომელიც ბოლო 100 წლის განმავლობაში აქტიური იყო, თუმცა ამჟამად მიძინებულია. დანარჩენი ორი მსგავსი ვულკანი იტალიაში — ეტნა და სტრომბოლი კუნძულებზე მდებარეობს. ვეზუვი ქმნის თითქოსდა ერთმანეთში ჩადგმულ სამ კონუსს. გარეთა, უძველესი კონუსის ნაშთია მონტე-სომის რკალისებრი ზვინული, რომელიც ვეზუვის მხოლოდ ჩრდილო და აღმოსავლეთ კალთებზეა შემორჩენილი. მის შიგნით ამოზიდულია ძირითადი, ყველაზე მაღალი და უფრო ახალგაზრდა კონუსი — საკუთრივ ვეზუვი, რომლის მწვერვალში კრატერია. ვულკანური კრატერის ფსკერზე პერიოდულად ჩნდება მესამე, დროებითი კონუსი, რომელიც ქრება ძლიერი ამოფრქვევების დროს (მაგალითად 1906 წელს). ვეზუვის ძირითადი კონუსის მოხაზულობა და სიმაღლე ცვალებადია; იგი შედგება ლავისა და ვულკანური ტუფის შრეებისაგან. ლავისა და ტუფის გამოფიტვის შედეგად ვეზუვის კალთებზე ნაყოფიერი ნიადაგი წარმოიქმნება. კალთების ქვედა ნაწილში ხეხილის ბაღები და ვენახებია, უფრო ზევით, 800 მ სიმაღლემდე, ფიჭვის კორომებია. ამოფრქვევების დროს ეს ნარგავები და დასახლებული პუნქტები ზიანდება. ჩვენთვის ცნობილი უძველესი ამოფრქვევა მოხდა 79 წელს. ვარაუდობენ, რომ პირველი ამოფრქვევა ძველი წელთაღრიცხვის VIII საუკუნეში უნდა ყოფილიყო. ძლიერი ამოფრქვევები მოხდა 1631, 1794, 1822, 1872, 1906 და 1944 წლებში. ამ უკანასკნელი ამოფრქვევის დროს ლავამ დაანგრია ქალაქი სან-სებასტიანო. ამოფრქვევებს თან სდევს ჭექა-ქუხილი, წვიმა და ხშირად კალთებზე არანაკლებ საზიანო ტალახის ღვარები მოედინება. ამგვარმა ღვარებმა 79 წელს წალეკა ქალაქი ჰერკულანუმი, ქალაქი სტაბიუმი ლავამ დაფარა, ქალაქი პომპეი კი — 8 მეტრი სისქის ვულკანურმა ფერფლმა. ვეზუვის ამოფრქვევის შედეგად დაიღუპა ცნობილი რომაელი სწავლული პლინიუს უფროსი 79 წელს. ვეზუვის ჩრდილო-დასავლეთ კალთაზე, დაახლოებით 600 მ-ზე მდებარეობს ვულკანოლოგიური ობსერვატორია. იტალიის ვულკანების სია ვეზუვის ეროვნული პარკი ↑ Vesuvius, Italy ↑ 2.0 2.1 2.2 2.3 ქართული საბჭოთა ენციკლოპედია, ტ. 4, თბ., 1979. — გვ. 345. ↑ Плиний Старший (Gaius Plinius Secundus). დაარქივებულია ორიგინალიდან — 2018-03-24. ციტირების თარიღი: 2018-03-24.
მედვედევი-შპონჰოიერი-კარნიკის სკალა

მედვედევი-შპონჰოიერი-კარნიკის სკალა (MSK-64) — მიწისძვრის ინტენსიურობის 12 ბალიანი სკალა. პირველად შემოგვთავაზეს სერგეი მედვედევმა (სსრკ), ვილჰელმ შპონჰოიერმა (გდრ) და ვიტ კარნიკმა (ჩეხოსლოვაკია) 1964 წელს. ფართოდ გავრცელდა ევროპასა და სსრკ-ში. 1996 წლიდან ევროკავშირის ქვეყნებში მიღებულია უფრო თანამედროვე ევროპის მაკროსეისმური სკალა (EMS). მედვედევი-შპონჰოიერი-კარნიკის სკალა (რუსული) მედვედევი-შპონჰოიერი-კარნიკის სკალა დაარქივებული 2014-10-28 საიტზე Wayback Machine. (რუსული)
ჯონ ზორნი

ჯონ ზორნი (ინგლ. John Zorn; დ. 2 სექტემბერი, 1953, ნიუ-იორკი) — ამერიკელი კომპოზიტორი, საქსოფონისტი, მულტი-ინსტრუმენტალისტი და მუსიკალური პროდიუსერი, ხმის ჩამწერი სტუდია Tzadik-ის დამფუძნებელი. არის თანამედროვე მუსიკალური ავანგარდის ერთ-ერთი ლიდერი. შექმნილი აქვს რამდენიმე ჯგუფი, მათ შორის — Naked City და Masada. დაიბადა ნიუ-იროკში, ჰენრი და ვერა ზორნების ოჯახში. გაიზარდა კუინზში. მუსიკას ადრეულ ასაკში ეუფლებოდა. 1972-1973 წლებში სწავლობდა ვებსტერის კოლეჯში. კარიერა დაიწყო 1970-იანი წლების პირველ ნახევარში. მასზე დიდი გავლენა მოახდინა ენტონი ბრექსტონის შემოქმედებამ. პოპულარობა მოუტანა 1984 წელს გამოცემულმა ალბომმა The Big Gundown, სადაც შევიდა იტალიელი კომპოზიტორის, ენიო მორიკონეს კომპოზიციების ქავერ-ვერსიები. კიდევ უფრო მეტ წარმატებას მიაღწია ალბომებით Spillane (1987) და Naked City (1990). 1990-იან წლებში დაფუძნდა ნიუ-იორკში, სადაც ჩამოაყალიბა საკუთარი ხმის ჩამწერი სტუდია Tzadik. 2006 წელს გახდა მაკართურის სტიპენდიის ლაურეატი. 2011 წელს მიიღო გენტის უნივერსიტეტის თავისუფალი ხელოვნების მაგისტრის ხარისხი, ხოლო 2014 წელს მიენიჭა ალბანის უნივერსიტეტისა და ახალი ინგლისის კონსერვატორიის საპატიო დოქტორის წოდება. მთავარი სტატია: ჯონ ზორნის დისკოგრაფია. შეგიძლიათ იხილოთ მედიაფაილები თემაზე „ჯონ ზორნი“ ვიკისაწყობში. ჯონ ზორნი კინოფილმების ინტერნეტ-მონაცემთა ბაზაში ჯონ ზორნის ფანსაიტი დაარქივებული 2012-07-30 საიტზე Wayback Machine. ჯონ ზორნის დისკოგრაფია დაარქივებული 2007-12-13 საიტზე Wayback Machine. ჯონ ზორნის ბიოგრაფია და დისკოგრაფია დაარქივებული 2007-08-18 საიტზე Wayback Machine. ↑ John ZORN: «Авангард — это способ жить. И этот способ постоянно изменяется» ↑ Helland, D Downbeat.com John Zorn Biography ↑ Rockwell, J., Zorn Variations on Themes by Morricone, NY Times, November 2, 1986. ↑ Watrous, P., "Spillane", a Blend of American Styles, NY Times, May 25, 1988. ↑ Rockwell, J., As Important As Anyone In His Generation, NY Times, February 21, 1988. ↑ Pareles, J., There Are 8 Million Stories in John Zorn's Naked City, NY Times, April 8, 1990. ↑ Watrous, P., John Zorn Takes Over the Town, NY Times, 24 თებერვალი, 1989. ↑ Fordham, J. (1993), The Essential Guide to Jazz on CD, Greenwich Editions: London. ↑ Liner notes to Nani Nani (1995), Tzadik: New York. ↑ Lee, FR This Years MacArthur Awards Cover Many Fields NY Times, September 19, 2006 ↑ University of Ghent Hogeschool website წაკითხვის თარიღი 31 აგვისტო, 2011 დაარქივებული 8 October 2011[Date mismatch] საიტზე Wayback Machine.Category:Webarchive-ის თარგის შეტყობინებები ↑ The Music of John Zorn: A 35-Year Retrospective დაარქივებული 2018-05-06 საიტზე Wayback Machine. , New England Conservatory, წაკითხვის თარიღი 1 აგვისტო, 2016 ↑ NEC Honorary Doctor of Music, New England Conservatory, წაკითხვის თარიღი 1 აგვისტო, 2016 ↑ Purchase College 2014 Commencement Celebrates Creativity and Achievement, SUNY, წაკითხვის თარიღი 1 აგვისტო, 2016
ფედერიკო სტრაგა

ფედერიკო სტრაგა (იტალ. Federico Stragà; დ. 10 ივლისი, 1972, ბელგრადი, სერბეთი) — სერბეთში დაბადებული, იტალიელი მომღერალი. ფედერიკომ პირველად სიმღერა 16 წლის ასაკში დაიწყო, ხოლო 18 წლისას მან ჯგუფი დააარსა "SPC" რომელიც ძალიან პოპულარული იყო იტალიაში. მხოლოდ 5 წელი გაძლო ამ ჯგუფმა, შემდეგ კი ფედერიკომ სოლო კარიერა დაიწყო. 1997 წელს მან სანრემოს ახალგაზრდულ ფესტივალზე მიიღო მონაწილეობა, სადაც სიმღერით „La notte di San Lorenzo“ (სან ლორენცოს ღამე) გამოვიდა. 1998 წელს მან ისევე სანრემოს ფესტივალზე იმონაწილევა. იმავე წელს მან თავისი 1-ლი ალბომი „Federico Stragà“ გამოუშვა, რაშიც BMG-ის ჯგუფი მიეხმარა. 2000 წელს ივნისში მან თავისი მე-2 ალბომი გამოუშვა „Click Here“ სადაც მისი ერთ-ერთი ცნობილი სიმღერა ასტრონავტი შევიდა. 2002 წელს ივნისში მან „ზაფხულის დისკი“ მოიგო სიმღერით „Il coccodrillo vegetariano“ (ვეგეტერიანელი ნიანგი), რომელიც მისი მე-3 ალბომიდან „Giorni“ (დღეები) იყო. 2003 წელს იგი სანრემოს ფესტივალზე ანა ტატანჯელოსთან ერთად დუეტში გამოვიდა, სადაც ულამაზესი და ჩემი აზრით იტალიური ესტრადის ერთ-ერთი ყველაზე საყვარელი და ლამაზი სიმღერა „Volere volare“ (გაფრინდება) შეასრულეს, რომელიც დღემდე ჰიტია. 2008 წელს მან ალბომი გამოუშვა „Stragà canta Sinatra“ (სტრაგა მღერის სინატრას) სადაც უმეტესად სინატრას სიმღერები იყო შესული ფედერიკოს შესრულებით. ამ ალბომში მან თავისი ერთი სიმღერაც „The Light“-იც შეიყვანა. Federico Stragà (1998) Click here (2000) Giorni (2002) Stragà canta Sinatra (2008) ოფიციალური საიტი